**Balatonakarattya Község Önkormányzata**

**Polgármesterétől**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Az előterjesztés törvényességi

szempontból megfelelő.

Balatonakarattya, 2016. április 12.

 Polgár Beatrix jegyző

**E L Ő T E R J E S Z T É S**

Balatonakarattya Község Önkormányzat Képviselő-testületének

2016. április 14. rendkívüli ülésére.

**Tárgy:** A közterület-használat engedélyezésről szóló 8/2014.(XII.17.) önkormányzati rendelet módosítása

**Előterjeszti:** Matolcsy Gyöngyi polgármester

**Előterjesztést készítette:** Lukács Tamásné kir.vezető

**Tisztelt Képviselő-testület!**

Balatonakarattya Község Önkormányzata Képviselő-testülete a közterület-használat engedélyezésről szóló 8/2014.(XII.17) önkormányzati rendeletét felülvizsgálja.

A rendeletben az alábbi módosításokat javasolom:

* A 8. § (1) bekezdése, ami a közterület-használati engedély köteles tevékenységeket sorolja fel az o) pontja alá javasolom, hogy kerüljön be az árusítás céljára közterület-használat megnevezés
* A 14. § (2) bekezdés c) pontját, ami a közterület-használati díj megfizetését szabályozza javasolom, hogy az éves használat esetén a díjat ne lehessen két részletben megfizetni.
* A 24. § (1) bekezdés módosítását javasolom, ami az önkormányzati tulajdonú utak behajtási engedélyéről rendelkezik, mivel véleményem szerint minden önkormányzati közútra kell bejhatási engedély 3,5 t feletti tehergépjárművek esetében hogy az útjaink állapotát megvédjük. A módosítás miatt a 2. melléklet módosítása is szükséges.
* az 1. melléklet 3. pontja alá felvenni a Balatonakarattya 2935 hrsz-ú közterületet, amit árusítás céljára 70.000,- Ft/hó összegért adnánk ki.
* az 1. számú melléklet 5. pont a) pontja, ami az alkalmi árusítás összegét szabályozza a 400 Ft/m2/nap összeget 5.000,- Ft/nap összegre módosítani, és aki őstermelő a fizetendő összeg legyen 1.000,- Ft/nap. A b) pont, ami a mozgóárusítás ott a 3.500Ft-ot 5.000,- Ft-ra emelném.
* a 10. pont kiállítás, vásár, alkalmi vásár, aminek eddig 800/ft/m2/nap volt a díja felemelném 5.000,-Ft/nap összegre és ebben az esetben is, aki őstermelő itt is 1.000,- Ft/nap díjért árulhatna a településen.
* a 12. ,13. és a 14. pontok b) pontjait kivenni a rendelet mellékletéből, mivel a Tájház, és a Kultúra háza előtti tér Balatonkenese területén helyezkedik el.
* a 19. pontba bekerülne, a buszmegállók zárható hirdető felületeinek bérlése 10 000,- Ft/hó összegben.

Kérem a Tisztelt Képviselő-testületet a rendelet módosítást megvitatni és elfogadni szíveskedjék.

 Matolcsy Gyöngyi

 polgármester